Narodna skupština
20110525

Zamislite šta će on kao direktor Redakcije da radi u Zavodu za udžbenike, pročitala sam pre 15 minuta ili 10, kada je mešetario sa udžbenicima, tako što je sa pojedinim štamparima, direktno iz štamparije, preko škola učenike terao da kupuju baš te udžbenike. Ovo je sve posledica vašeg lošeg, odnosno katastrofalnog Zakona o osnovama sistema obrazovanja i vaspitanja, gde ste vi dozvolili da škole mogu same da prave školske programe, da škole mogu same da biraju udžbenike, pa imate u istom mestu dve škole koje potpuno dijametralno uče i potpuno dijametralne programe imaju, i onda, ako zbog spleta okolnosti jedan učenik treba da pređe u drugu školu, kad dođe u taj razred, dete kao da je palo s Marsa, zato što je u onoj školi iz koje je došlo učilo po potpuno drugačijem programu u odnosu na onaj program koji je u školi u kojoj je došlo. Sve su ovo i ne samo ovo razlozi zbog kojeg SRS ne može imati poverenja ni u jedan predlog koji dolazi iz vladajuće većine, odnosno od predstavnika režima.